ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ Ε-0433/97 υποβολή: Ilona Graenitz (PSE) προς την Επιτροπή (19 Φεβρουαρίου 1997)

Θέμα: Πυρηνικοί σταθμοί

1. Σκοπεύει η Επιτροπή να δημοσιεύσει την έκθεση της ανεξάρτητης ειδικής ομάδας της ΕΤΑΑ (Ευρωπαϊκής Τράπεζας για την Ανασυγκρότηση και την Ανάπτυξη) για την αποπεράτωση των οικρανικών πυρηνικών σταθμών Rovno-4 και Klunelnitzky-2;

2. Προτίθεται η Επιτροπή να ακολουθήσει τις συστάσεις αυτής της έκθεσης;

3. Πώς μπορεί να εξηγήσει η Επιτροπή το γεγονός ότι μέχρι σήμερα έχουν επενδυθεί ήδη 30 εκατ. Ecu στα έργα αυτά χωρίς να έχουν διευκρινισθεί προηγουμένως τα ζητήματα της αποδοτικότητας και της πυρηνικής ασφάλειας;

Απάντηση του κ. Van den Broek εξ ονόματος της Επιτροπής (7 Απριλίου 1997)

1. Η έκθεση που συνέταξε η ομάδα ανεξάρτητων εμπειρογνωμόνων με αντικείμενο τη μελέτη ελάχιστου κόστους όσον αφορά την περάτωση των δύο αντιδραστήρων VVER-1000 Rovno 4 και Khmelnitsky 2 είναι διαθέσιμη για το Κοινοβούλιο και το κοινό.

2. Η έκθεση αξιολογείται από την ομάδα των Επτά και η Επιτροπή θα ενημερώσει το Κοινοβούλιο σχετικά με τα αποτελέσματα της εργασίας αυτής. Η έκθεση έχει συνταχθεί κατόπιν αιτήματος της Ευρωπαϊκής Τράπεζας για την Ανασυγκρότηση και την Ανάπτυξη (ΕΤΑΑ), προκειμένου να χρησιμοποιηθεί στην εσωτερική της διαδικασία για την έγκριση δανείου.

3. Το Ευρωπαϊκό Συμβούλιο της Κέρκυρας και η διάσκεψη κορυφής των Επτά στη Νάπολη συμφώνησαν να καταρτισθεί για την Ουκρανία συνολικό σχέδιο δράσης για την πυρηνική ασφάλεια και την ενέργεια, με σκοπό το κλείσιμο του πυρηνοηλεκτρικού σταθμού του Τσερνομπίλ (ΠΗΣΤ). Το σχέδιο όριζε ότι το κλείσιμο του Τσερνομπίλ πρέπει να συνοδεύεται από την έγκαιρη ολοκλήρωση των τριών νέων αντιδραστήρων με τήρηση προτύπων για επαρκή ασφάλεια, από συνολικές μεταρρυθμίσεις στον ενεργειακό τομέα και από αυξημένη εξοικονόμηση ενέργειας κατά τη χρήση άλλων ενεργειακών πηγών. Στο πλαίσιο αυτό, το Ευρωπαϊκό Συμβούλιο προχώρησε σε αναλήψεις χρηματοοικονομικών υποχρεώσεων με σκοπό την υποστήριξη της υλοποίησης του σχεδίου δράσης (100 εκατ. ECU από το Tacis και μέχρι 400 εκατ. ECU υπό τύπο δανείου Ευρατόμ).

Στη βάση αυτή, αποφασίσθηκε να χρησιμοποιηθεί μέρος της κοινοτικής επιδότησης στο πλαίσιο Tacis ώστε να εξασφαλισθεί ότι θα επιτευχθεί ασφάλεια υψηλού επιπέδου και να δοθεί βοήθεια για την κατάρτιση της αίτησης δανειοδότησης προς την Ευρατόμ και την ΕΤΑΑ. Για τον σκοπό αυτό ήδη έχει αναληφθεί υποχρέωση για ποσόν 30 εκατ. ECU σε διάστημα τριών ετών (1994-1996).
ΓΡΑΠΤΗ ΕΡΩΤΗΣΗ E-1197/97 υποβολή: MaLou Lindholm (V) προς την Επιτροπή (3 Απριλίου 1997)

Θέμα: Πολιτική προσλήψεων στις Καναρίους Νήσους

Δεδομένου ότι σύμφωνα με τις Συνθήκες, μια από τις βασικότερες δραστηριότητες της Ευρωπαϊκής Ένωσης είναι η προώθηση της εσωτερικής αγοράς στην οποία συμπεριλαμβάνεται η άρση των εμποδίων σε ό,τι αφορά την ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων (Συνθήκη για την Ίδρυση της Ευρωπαϊκής Κοινότητας, Άρθρο 3), συμπεριλαμβανομένης και της εξάλειψης πάσας διάκρισης εις βάρος εργαζομένων οι οποίοι προέρχονται από οποιοδήποτε κράτος μέλος (Άρθρο 48) 7

η τοπική διοίκηση των Καναρίων Νήσων έχει προσφάτως παρακινήσει τους τοπικούς επιχειρηματίες να προσλαμβάνουν στις επιχειρήσεις τους αποκλειστικά και μόνον διαμένοντα μονίμως στις Νήσους άτομα για την συμπλήρωση των νεοδημιουργηθεισών στην περιοχή θέσεων απασχόλησης προκειμένου να καταστεί δυνατή η μείωση του ποσοστού ανεργίας σε τοπικό επίπεδο (δημοσιεύματα του τοπικού Τύπου, 5 Ιανουαρίου 1997) 7

το Αρχιπέλαγος των Καναρίων Νήσων συμπεριλαμβάνεται στις περιοχές του στόχου 1 στην Ισπανία οι οποίες ενισχύονται μέσω των κοινοτικών διαρθρωτικών ταμείων οι πόροι των οποίων προέρχονται από τους ευρωπαίους φορολογούμενους 7

ποιά είναι η θέση της Ευρωπαϊκής Επιτροπής εν σχέση με την προαναφερθείσα πρωτοβουλία της τοπικής διοίκησης των Καναρίων Νήσων; Δεν είναι η πρωτοβουλία αυτή αντίθετη με την αρχή περί ελεύθερης κυκλοφορίας των εργαζομένων εντός της Ευρωπαϊκής Ένωσης;

Προτίθεται η Επιτροπή να λάβει μέτρα κατά των διακρίσεων αυτών εις βάρος εργαζομένων οι οποίοι δεν κατοικούν μονίμως στις Καναρίους Νήσους; Είναι σε θέση η Επιτροπή να παράσχει λεπτομερή στοιχεία για τυχόν μέτρα που προτίθεται να λάβει;

Απάντηση του κ. Flynn εξ ονόματος της Επιτροπής (20 Μαΐου 1997)

Η Επιτροπή πληροφορήθηκε μέσω του τύπου για τις δηλώσεις ορισμένων μελών της κυβέρνησης των καναρίων νήσων που ενθαρρύνουν τις επιχειρήσεις των καναρίων νήσων να προσλαμβάνουν κατά προτίμηση άτομα που διαμένουν μονίμως στις καναρίους νήσους.

Ύστερα από ανάλυση των πληροφοριών του τύπου που συγκέντρωσε η Επιτροπή, φαίνεται ότι η τοπική κυβέρνηση των καναρίων νήσων δεν έχει λάβει κανένα δεσμευτικό μέτρο κανονιστικής ή νομοθετικής φύσης προκειμένου να ευνοήσει την απασχόληση των μόνιμων κατοίκων των καναρίων εις βάρος των κοινοτικών εργαζομένων.

Η Επιτροπή θα συνεχίσει να παρακολουθεί το εν λόγω θέμα με σκοπό να εξασφαλίσει την πλήρη τήρηση της αρχής της εξάλειψης της κάθε διάκρισης με βάση την υπηκοότητα, στο έδαφος των καναρίων νήσων.
ΓΡΑΠΤΗ ΕΡΩΤΗΣΗ E-0546/97 υποβολή: Johanna Maij-Weggen (PPE) προς το Συμβούλιο (24 Φεβρουαρίου 1997)

Θέμα: Καθυστέρηση στην κατασκευή παλαιστινιακού λιμένος στην ακτή της λωρίδος της Γάζης

Μπορεί να ζητήσει το Συμβούλιο διευκρινίσεις από την Ισραηλινή κυβέρνηση σχετικά με τις συνεχώς δημιουργούμενες καθυστερήσεις για την κατασκευή λιμένος στην ακτή της λωρίδος της Γάζης, παρά το γεγονός ότι το χρηματικό ποσό για την κατασκευή του λιμένος έχει διατεθεί από πόρους των κρατών μελών της Ε.Ε. (κυρίως της Ολλανδίας);

Απάντηση (20 Μαΐου 1997)

Το Συμβούλιο έχει επανειλημμένα εκφράσει την ανησυχία του για την καθυστέρηση στην κατασκευή του λιμένα της Γάζας και για το γεγονός ότι ο ήδη κατασκευασμένος αερολιμένας της Γάζας δεν λειτουρτγεί ακόμη.

Το Συμβούλιο ελπίζει ότι η επιτροπή που ορίστηκε από την ισραηλινή κυβέρνηση και την Παλαιστινιακή Αρχή για να εξετάσει τα εκκρεμή προβλήματα σε σχέση με τον λιμένα και τον αερολιμένα θα είναι σύντομα σε θέση να καταλήξει σε ένα θετικό αποτέλεσμα.

Ο Ειδικός απεσταλμένος της Ε.Ε. διεξάγει επί του παρόντος στενό διάλογο και με τις δύο πλευρές πεοκειμένου να διερευνήσει με ποιό τρόπο η Ε.Ε. θα μπορούσε να βοηθήσει στην προώθηση μιας λύσης του προβλήματος.
ΓΡΑΠΤΗ ΕΡΩΤΗΣΗ E-0659/97 υποβολή: Anita Pollack (PSE) προς την Επιτροπή (6 Μαρτίου 1997)

Θέμα: Χρήση του προϋπολογισμού ECVAM (Ευρωπαϊκού Κέντρου για την Επικύρωση των Εναλλακτικών Μεθόδων)

Θα μπορούσε η Επιτροπή να επιβεβαιώσει ότι η αδυναμία να διοργανωθεί μια συνεδρίαση των εθνικών αρμόδιων αρχών από το 1994 έως το Σεπτέμβρη του 1996, οφείλεται ακριβώς στα προβλήματα προσωπικού και προϋπολογισμού εντός της Επιτροπής; Εάν πράγματι συμβαίνει κάτι τέτοιο, έχει λάβει η Επιτροπή κάποια μέτρα, και ποια, προς αποκατάσταση αυτής της αδυναμίας; Συγκεκριμένα, ποιόν προϋπολογισμό και πόσες θέσεις πλήρους απασχόλησης διαθέτει η Επιτροπή α) για συνεδριάσεις των εθνικών αρμόδιων αρχών και β) για τον έλεγχο της εφαρμογής και συμμόρφωσης προς την οδηγία 86/609/ΕΟΚ ((ΕΕ L 358 της 18.12.1986, σελ. 1 )); Ποιό είναι το αναλογούν μέρος του προϋπολογισμού που διατίθεται για τους σκοπούς αυτούς, το οποίο δεν δαπανάται επί του παρόντος για τους εν λόγω ειδικούς σκοπούς;

Απάντηση της κας Bjerregaard εξ ονόματος της Επιτροπής (25 Απριλίου 1997)

Η Επιτροπή καλεί το Αξιότιμο Μέλος να ανατρέξει στις απαντήσεις τις οποίες έδωσε στις γραπτές της ερωτήσεις Ε-713/96 ((ΕΕ C 183, 24.6.1996 )) και Ε-1500/96 ((ΕΕ C 345, 15.11.1996. )).

Η Επιτροπή είναι σε θέση να επιβεβαιώσει ότι έχουν προβλεφθεί για το 1997 δύο συνεδριάσεις των αρμοδίων αρχών για την οδηγία 86/609/ΕΟΚ σχετικά με την προστασία των ζώων που χρησιμοποιούνται στα εργαστήρια, επιπλέον μιας συνεδρίασης της ομάδας εργασίας, η οποία έλαβε ήδη χώρα τον Φεβρουάριο του 1997.

Όσον αφορά τον προϋπολογισμό, η Επιτροπή επιθυμεί να επιστήσει την προσοχή σε δύο σημεία. Πρώτον, η μνεία του προϋπολογισμού του Ευρωπαϊκού Κέντρου για την επικύρωση των εναλλακτικών μεθόδων (ECVAM) στην επικεφαλίδα δεν έχει σχέση όσον αφορά τις συνεδριάσεις των αρμοδίων αρχών για την οδηγία 86/609, που διοργανώνονται από την Επιτροπή. Δεύτερον, η Επιτροπή διαθέτει συνολικό προϋπολογισμό για συνεδριάσεις εν γένει και, άρα, δεν διατίθενται ειδικά κονδύλια για συγκεκριμένες συνεδριάσεις αρμοδίων αρχών ή οιωνδήποτε άλλων επιτροπών.
ΓΡΑΠΤΗ ΕΡΩΤΗΣΗ E-0983/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Ιρλανδία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Ιρλανδία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0493/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Εκτέλεση της κοινοτικής πρωτοβουλίας Retex

Μπορεί η Επιτροπή να μας ενημερώσει λεπτομερώς σχετικά με την εκτέλεση της κοινοτικής πρωτοβουλίας Retex στα 15 κράτη μέλη από της ενάρξεως της ισχύος της, παραθέτοντας αναλυτικά στοιχεία για τον προϋπολογισμό, την εκτέλεσή του και την ονομασία των προγραμμάτων ανά κράτος μέλος;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0493/97, E-0494/97, E-0495/97 και E-0496/97 (8 Απριλίου 1997)

Στο πλαίσιο των προσανατολισμών για τις κοινοτικές πρωτοβουλίες βιομηχανικής μετατροπής που θεσπίστηκαν από την Επιτροπή το 1994, τα κράτη μέλη κλήθηκαν να υποβάλλουν στην Επιτροπή σχέδια επιχειρησιακών προγραμμάτων (ΕΠ). 45 ΕΠ υποβλήθηκαν με αυτό τον τρόπο για το Konver, 28 Resider, 30 Rechar και 13 Retex. Η Επιτροπή ενέκρινε τα εν λόγω επιχειρησιακά προγράμματα 7 η εφαρμογή τους ανήκει σύμφωνα με την αρχή της επικουρικότητας, στην ευθύνη των κρατών μελών ή των περιοχών που επιλέγουν τα προς χρηματοδότηση σχέδια με βάση τα ΕΠ.

Οι πίνακες που έχουν σταλεί απευθείας στο Αξιότιμο μέλος του Ευρωπαϊκού Κοινοβουλίου καθώς και στη Γενική Γραμματεία του Κοινοβουλίου περιέχουν όλες τις πληροφορίες για τα ποσά που χορηγήθηκαν σε κάθε ΕΠ Retex, Rechar, Resider και Konver, για την περίοδο 1994-1997 καθώς και την εκτέλεση του προϋπολογισμού αυτών των ίδιων των κοινοτικών πρωτοβουλιών έως το 1996. Η αρχικές επιδοτήσεις είναι εκφρασμένες σε τιμές 1994, για τους 12 και σε τιμές 1995 για τα νέα κράτη μέλη.
ΓΡΑΠΤΗ ΕΡΩΤΗΣΗ E-0498/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Καθορισμός, έγκριση και παρακολούθηση των δράσεων της κοινοτικής πρωτοβουλίας Konver

Μπορεί η Επιτροπή να μας ενημερώσει σχετικά με το βαθμό συμμετοχής των τοπικών αρχών και των κοινωνικών εταίρων στον καθορισμό, την έγκριση και την παρακολούθηση των δράσεων της κοινοτικής πρωτοβουλίας Konver στα διάφορα κράτη μέλη;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0497/97, E-0498/97, E-0499/97 και E-0500/97 (7 Απριλίου 1997)

Η συμμετοχή των διαφόρων τοπικών αρχών και των άλλων εταίρων κατά τον καθορισμό και την παρακολούθηση των παρεμβάσεων στο πλαίσιο των κοινοτικών πρωτοβουλιών γίνεται, όπως και για κάθε άλλο επιχειρησιακό πρόγραμμα, σύμφωνα με τους κανόνες που προβλέπονται στο άρθρο 4 του βασικού κανονισμού των Διαρθρωτικών Ταμείων ((ΕΕ L 193 της 31.07.1993 )). Επομένως, κάθε κράτος μέλος ορίζει αυτό το ίδιο τις υπεύθυνες αρχές και λοιπούς εταίρους οι οποίοι οφείλουν να συμμετάσχουν στην παρεμβαίνουσα εταιρική σχέση στο πλαίσιο των διαρθρωτικών παρεμβάσεων και αυτό, σύμφωνα με τις υφιστάμενες πρακτικές σε κάθε κράτος μέλος.

Κατά κανόνα, για λόγους αποτελεσματικότητας, συνοχής και βέλτιστης απόδοσης των διαθεσίμων τεχνικών μέσων, η παρακολούθηση των κοινοτικών πρωτοβουλιών διασφαλίζεται από τις ίδιες επιτροπές παρακολούθησης οι οποίες έχουν αναλάβει την παρακολούθηση των διαρθρωτικών παρεμβάσεων που προβλέπονται στα διάφορα επιχειρησιακά προγράμματα ή ενιαία έγγραφα προγραμματισμού.

Η ποικιλομορφία των υφισταμένων καταστάσεων και πρακτικών και η περιπλοκότητα των ίδιων των διαδικασιών παρέμβασης καθιστούν δύσκολη την ποσοτική και λεπτομερή ανάλυση, ανά κράτος μέλος, της συγκεκριμένης συμμετοχής των τοπικών αρχών και των κοινωνικών εταίρων κατά τον καθορισμό και την έγκριση κάθε επιχειρησιακού προγράμματος ή κοινοτικών πρωτοβουλιών, καθώς και τη συμμετοχή τους στις επιτροπές παρακολούθησης. Οι πληροφορίες στο θέμα αυτό τις οποίες διαθέτει η Επιτροπή αναφέρονται στην έκτη και έβδομη ετήσια έκθεση, οι οποίες διαβιβάστηκαν στο Κοινοβούλιο.

Η Επιτροπή θεωρεί ότι γι'αυτές τις κοινοτικές πρωτοβουλίες, καθώς και για το υπόλοιπο των διαρθρωτικών παρεμβάσεων, έχουν σημειωθεί πραγματικές πρόοδοι κατά την εφαρμογή της αρχής της εταιρικής σχέσης. Αναγνωρίζει ωστόσο ότι η θέση σε εφαρμογή τους είναι πολύ διαφορετική από το ένα κράτος μέλος στο άλλο.

Στην έκθεση τη σχετική με την κοινωνική και οικονομική συνοχή, την οποία ενέκρινε προσφάτως η Επιτροπή, υπογραμμίζεται ότι θα πρέπει στο μέλλον να ενισχυθεί η εταιρική σχέση, αλλά προτείνεται επίσης να απλουστευθούν οι σημερινές διαδικασίες παρέμβασης προκειμένου να διασφαλισθεί ότι η εταιρική αυτή σχέση θα είναι πράγματι δυνατή και αποτελεσματική.

Στο στάδιο αυτό, η Επιτροπή προσπαθεί με την προώθηση των τοπικών συμφώνων απασχόλησης να δοκιμάσει νέες μορφές εταιρικής σχέσης, ιδίως σε τοπικό επίπεδο, περιλαμβάνοντας και τους κοινωνικούς και οικονομικούς εταίρους.
ΓΡΑΠΤΗ ΕΡΩΤΗΣΗ E-0851/97 υποβολή: Josι Apolinαrio (PSE) προς την Επιτροπή (10 Μαρτίου 1997)

Θέμα: Άρθρο 10 του ΕΤΠΑ - Καινοτομία και στατηγικές για την κοινωνία των πληροφοριών

Σύμφωνα με πληροφορίες που συγκέντρωσαν, τρεις οργανισμοί της Πορτογαλίας έχουν υποβάλει σχέδια σε αυτόν τον τομέα του άρθρου 10. Ποια από αυτά έχουν εγκριθεί;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0848/97 και E-0851/97 (17 Απριλίου 1997)

Ο αιτούμενος κατάλογος διαβιβάζεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Όσον αφορά τον αριθμό των υποβληθέντων έργων, το Αξιότιμο Μέλος του Κοινοβουλίου καλείται να αναφερθεί στην απάντηση στην ερώτησή του Ε-0849/97 ((βλέπε σελίδα 178. )).
ΓΡΑΠΤΗ ΕΡΩΤΗΣΗ E-0552/97 υποβολή: Ulf Holm (V) προς την Επιτροπή (21 Φεβρουαρίου 1997)

Θέμα: ΟΝΕ και κινητικότητα των εργαζομένων

Σύμφωνα με τα αποτελέσματα διεθνούς έρευνας, για την ικανοποιητική λειτουργία της νομισματικής ένωσης απαιτείται μεγάλη διασυνοριακή κινητικότητα των εργαζομένων. Σήμερα η κινητικότητα μεταξύ των κρατών της ΕΕ είναι εξαιρετικά περιορισμένη και αναμένεται να περάσουν πολλές δεκαετίες πριν να φθάσει η κινητικότητα το επίπεδο που απαιτείται για τη νομισματική ένωση. Συνεπώς, η νομισματική ένωση δεν θα είναι επαρκής για πολύ καιρό ακόμη και θα έχει αρνητικές συνέπειες για τις οικονομίες των κρατών μελών.

Ανέθεσε η Επιτροπή τη διεξαγωγή έρευνας σχετικά με τις επιπτώσεις στον τομέα αυτόν;

Εκτιμά η Επιτροπή ότι η μικρή κινητικότητα των εργαζομένων μπορεί να επηρεάσει αρνητικά τα ενδεχομένως ικανοποιητικά αποτελέσματα της νομισματικής ένωσης;

Απάντηση του κ. Silguy εξ ονόματος της Επιτροπής (14 Απριλίου 1997)

Η διασυνοριακή κινητικότητα των εργαζομένων είναι σχετικά περιορισμένη στην Κοινότητα, ιδίως σε σύγκριση με την κινητικότητα εντός των ΗΠΑ. Εντούτοις, τα στοιχεία του Οργανισμού Οικονομικής Συνεργασίας και Ανάπτυξης δείχνουν ότι στην Αυστραλία και στον Καναδά, που αποτελούν νομισματικές ενώσεις συγκρίσιμες με τη μελλοντική οικονομική και νομισματική ένωση (ΟΝΕ) η διαπεριφερειακή κινητικότητα δεν είναι και πολύ μεγαλύτερη απ' ότι η κινητικότητα ανάμεσα σε πολλές ευρωπαϊκές χώρες, είναι μάλιστα σημαντικά χαμηλότερη απ' ότι στις ΗΠΑ. Η σύγκριση με τις ΗΠΑ που χρησιμοποιείται συχνά για να αποδειχθεί ότι η Κοινότητα δεν είναι μια ιδανική νομισματική ζώνη δεν αποτελεί και τόσο πειστικό επιχείρημα. Τα παραδείγματα της Αυστραλίας και του Καναδά αποτελούν ένα άλλο επιχείρημα που δείχνει ότι ο ρόλος της κινητικότητας των εργαζομένων ενδέχεται να μην είναι τόσο σημαντικός όσο ισχυρίζονται πολλοί συγγραφείς.

Στην ΟΝΕ τα κράτη μέλη δεν θα είναι πλέον σε θέση να χρησιμοποιούν τις τιμές συναλλάγματος ως ένα μέσο αντιμετώπισης των οικονομικών διαταραχών που θα παρουσιάζει κάθε χώρα. Το ερώτημα λοιπόν που τίθεται είναι κατά πόσο θα είναι μεγάλη απώλεια η μη διαθεσιμότητα του μέσου αυτού στην ΟΝΕ. Κατ' αρχάς θα μοροούσε κανείς να ισχυριστεί ότι -δεδομένης της οικονομικής σύγκλισης στην Κοινότητα- είναι μάλλον μικρή η πιθανότητα να πλήξουν οι διαταραχές μόνο ένα κράτος μέλος. Οι μελέτες απέδειξαν ότι στην Κοινότητα ένα μεγάλο μέρος των διαταραχών στην απασχόληση παρατηρούνται σε περιφερειακή και όχι σε εθνική κλίμακα. Εξάλλου, οι συναλλαγματικές προσαρμογές δεν είναι κατάλληλες για την αντιμετώπιση των βιομηχανικών διαταραχών. Ούτε στην περίπτωση διαταραχών μακράς διάρκειας δεν θα ήταν κατάλληλες, επειδή θα εμπόδιζαν τις απαραίτητες διαρθρωτικές προσαρμογές. Τέλος, οι μελέτες δείχνουν ότι η διαπεριφερειακή μετανάστευση ακόμη και εντός των κρατών μελών δεν είναι ανάλογη προς τις διαταραχές. Για το λόγο αυτό θα μπορούσε κανείς να ισχυριστεί ότι οι τωρινές νομισματικές ζώνες στην Ευρώπη δεν είναι και πολύ ανώτερες από την μελλοντική ΟΝΕ.
ΓΡΑΠΤΗ ΕΡΩΤΗΣΗ E-1050/97 υποβολή: Jesϊs Cabezσn Alonso (PSE) και Manuela Frutos Gama (PSE) προς την Επιτροπή (19 Μαρτίου 1997)

Θέμα: Εισαγωγές καπνού

Τί οφέλη θεωρεί η Επιτροπή ότι θα υπάρξουν όταν επιχειρεί να καταργήσει την καπνοπαραγωγή σε ορισμένες περιοχές της Ευρώπης τη στιγμή που αυτή θα αντισταθμιστεί με εισαγωγές καπνού από τρίτες χώρες;

Aπάντηση του κ. Fischler εξ ονόματος της Επιτροπής (7 Απριλίου 1997)

Η Επιτροπή μπορεί να πληροφορήσει το Αξιότιμο Μέλος του Κοινοβουλίου ότι έχει πλήρως υπόψη της την κοινωνική και οικονομική σημασία της καλλιέργειας του καπνού στις περιοχές στις οποίες διενεργείται. Η Επιτροπή, κατά συνέπεια, δεν έχει την πρόθεση να προτείνει την κατάργηση των ενισχύσεων για την καλλιέργεια καπνού στις καπνοπαραγωγικές περιοχές.
ΓΡΑΠΤΗ ΕΡΩΤΗΣΗ E-1129/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Ευρωπαϊκή Υπηρεσία Τουρισμού

Θα μπορούσε η Επιτροπή να μας πληροφορήσει σε ποιές ενέργειες προβαίνει, προκειμένου να υλοποιήσει το επανειλημμένο αίτημα του Ευρωπαϊκού Κοινοβουλίου για τη δημιουργία της προειρημένης.υπηρεσίας;

Απάντηση του κ. Παπουτσή εξ'ονόματος της Επιτροπής (25 Απριλίου 1997)

Η Επιτροπή θεωρεί ότι στο παρόν στάδιο, μετά τη διαβούλευση που είχε με το Κοινοβούλιο, η πρώτη προτεραιότητα στην πολιτική της υπέρ του τουρισμού είναι η έγκριση από το Συμβούλιο του πρώτου πολυετούς προγράμματος υπέρ του ευρωπαϊκού τουρισμού, με τίτλο Philoxenia, το οποίο θα διανοίξει σημαντικές δυνατότητες για τον τομέα.

Η Επιτροπή θεωρεί ότι η εξέταση του θέματος της δημιουργίας ενός Ευρωπαϊκού Οργανισμού Τουρισμού πρέπει να έπεται και όχι να προηγείται της απόφασης σχετικά με τη θέσπιση μιας κοινοτικής πολιτικής για τον τουρισμό.
ΓΡΑΠΤΗ ΕΡΩΤΗΣΗ E-1293/97 υποβολή: Bill Miller (PSE) προς την Επιτροπή (11 Απριλίου 1997)

Θέμα: Συνθήκες εργασίας στην ΕΕ

Εφαρμόζονται ειδικές συνθήκες εργασίας στους εργαζομένους της Νήσου Man, της Ανδόρρας, του Μονακό, της Πόλης του Βατικανού, του Αγίου Μαρίνου και των νησιών της Μάγχης που δεν ισχύουν για τους πολίτες της ΕΕ;

Κοινή απάντηση του κ. Flynn εξ ονόματος της Επιτροπής στις γραπτές ερωτήσεις E-1292/97, E-1293/97 και E-1294/97 (16 Μαΐου 1997)

Η Ανδόρρα, το Μονακό, το Σαν Μαρίνο και η πόλη του Βατικανού δεν αποτελούν τμήμα της Κοινότητας, όσον αφορά την ελεύθερη κυκλοφορία των πολιτών. Συνεπώς, οι πολίτες των χωρών αυτών δεν αντιμετωπίζονται ως πολίτες της Κοινότητας και επομένως δεν έχουν το δικαίωμα της ελεύθερης κυκλοφορίας που προβλέπεται από την κοινοτική νομοθεσία. Επίσης, οι διατάξεις περί ελεύθερης κυκλοφορίας που περιέχονται στη Συνθήκη ΕΚ δεν ισχύουν για πολίτες της Κοινότητας που βρίσκονται στις χώρες αυτές, εκτός από ειδικές περιπτώσεις.

Η κατάσταση όσον αφορά τα νησιά της Μάγχης και τη νήσο του Μαν είναι σύνθετη. Η Συνθήκη ΕΚ ισχύει μόνο «εφόσον αυτό είναι αναγκαίο για να διασφαλισθεί η εφαρμογή του καθεστώτος που προβλέπει για τις νήσους αυτές η συνθήκη προσχώρησης του Ηνωμένου Βασιλείου» (άρθρο 227 5γ).

Βάσει του πρωτοκόλλου αριθ. 3 της συνθήκης προσχώρησης του Ηνωμένου Βασιλείου, οι κοινοτικοί κανόνες περί ελεύθερης κυκλοφορίας των εργαζομένων βασικά δεν ισχύουν στο έδαφος των νησιών της Μάγχης και της νήσου του Μαν. Παρ' όλα αυτά, οι αρχές των νήσων αυτών δεν θα πρέπει να μεταχειρίζονται άνισα φυσικά και νομικά πρόσωπα που προέρχονται από τα κράτη μέλη. Συγκεκριμένα, αυτό σημαίνει ότι, για παράδειγμα, οι αρχές των νήσων αυτών μπορούν να απαιτήσουν άδεια εργασίας από υπηκόους της Κοινότητας, υπό τον όρο ότι αυτό θα γίνεται κατά τρόπο που δεν θα οδηγεί σε άνιση μεταχείριση του εν λόγω ατόμου λόγω της υπηκοότητάς του.

Όσον αφορά τα δικαιώματα που απολαμβάνουν άτομα που προέρχονται από τα νησιά της Μάγχης και τη νήσο του Μαν, το πρωτόκολλο αριθ. 3 ορίζει σαφώς ότι δεν επωφελούνται από τις κοινοτικές διατάξεις περί ελεύθερης κυκλοφορίας των πολιτών, με κάθε όμως επιφύλαξη των δικαιωμάτων που απολάμβάνουν στα πλαίσια της εθνικής νομοθεσίας του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-0928/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με το Σάο Τομέ και Πρίνσιπε

Μπορεί η Επιτροπή να αναφέρει ποιές πιστώσεις χορηγήθηκαν στο Σάο Τομέ και Πρίνσιπε κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.